Emmys laat die sterre weer skitter | Netwerk24
23 September 2019 15:26
Kim Kardashian, Emilia Clarke, Zendaya en Mandy Moore was volgens Daily Mail die sexyste geklee.
Alle oë was op die stylvolle dames met hul aankoms by die sterbelaaide toekenningsgeleentheid in die Microsoft-teater.
Kim was 'n visioen in 'n waaghalsige swart rok wat haar soos 'n handskoen gepas het.
'n Bonkige ketting en 'n hangertjie met 'n kruis om haar nek, sowel as haar moeitelose, golwende hare, het bygedra tot haar stylvolle voorkoms.
Mandy Moore by die Emmy-glansgeleentheid. Foto: Getty Images
Emilia Clarke kom Sondagaand aan by die Emmy-glansgeleentheid. Foto: Getty Images
Emilia het die koppe laat draai in haar donkerblou rok met 'n baie lae hals, 'n belt in die middel en 'n heuphoogte spleet. Volgens CNN is dit 'n Valentino-nommertjie.
Zendaya het die 'va va voom' saamgebring in 'n verleidelike groen nommertjie wat haar mooi bene gewys het. Vogue berig haar rok is van Vera Wang, terwyl haar bypassende skoene deur Brian Atwood is.
Mandy Moore, hoofaktrise in This Is Us, het sexy gelyk in 'n pienk en bloedrooi nommertjie, met haar hare in los, prettige krulle. CNN berig dié skepping is ontwerp deur Brandon Maxwell.